钦定古今图书集成/理学汇编/字学典/第117卷 > 赵㧑谦
## 钦定古今图书集成/理学汇编/字学典/第117卷 > 赵㧑谦

按《明外史》本传：“赵㧑谦，名古则，更名谦，馀姚人。博究
六经百氏之学，尤精《六书》，作《六书本义》，复作《声音文
字通》，时目为考古先生。洪武十二年，命修《正韵》，应聘入京师，授国子监典簿。久之，以荐召为琼山县学教
谕。”

按《书史会要》，谦尝言：“读书必贵识字，故曰：‘六书明，则
《六经》如指诸掌’。”乃著《六书本义》十二卷。